Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13119

2. Megjegyzés. - Az a cél, hogy mindenütt, ahol egy, a fenti 2.2.1 pontban leírt Szabványoknak megfelelő VOR berendezést telepítettek, ott a Szabványok változásai, vagy kiegészítései ne tegyék szükségessé az ilyen berendezések cseréjét 1995. január 1-e előtt. 2.2.1.1 Ajánlás. - A nemzetközi légiforgalom által rendszeresen használt repülőtereken biztosítani kell a fedélzeti VOR berendezés repülés előtti ellenőrzéséhez szükséges eszközöket. Megjegyzés. - A fedélzeti VOR berendezés repülés előtti ellenőrzésére vonatkozó útmutató anyagot az “E”- Melléklet tartalmazza. 2.2.2 Azokon a helyeken, ahol üzemeltetési okokból, vagy olyan légiforgalmi irányítási okok miatt, mint például a légiforgalom sűrűsége, vagy az útvonalak közelsége, pontosabb navigációs szolgáltatásra van szükség annál, mint amelyet egy VOR biztosít; a VOR kiegészítéseként (a 3. Fejezet 3.5 pontjában leírt Szabványoknak megfelelő) távolságmérő berendezést (DME) kell telepíteni és üzemben tartani. 2.2.2.1 Az 1989. január 1. után újonnan telepítésre került DME/N berendezéseknek meg kell felelniük a 3. Fejezet 3.5 pontjában ‡ -el jelölt Szabványnak. Megjegyzés. - Az a cél, hogy mindenütt, ahol egy, a fenti 2.2.2 pontban leírt Szabványoknak megfelelő DME berendezést telepítettek, ott a Szabványok változásai, vagy kiegészítései ne tegyék szükségessé az ilyen berendezések cseréjét 2010. január 1-e előtt. 2.3 Rádióirány-adók 2.3.1 Irányítatlan (körkörös) sugárzású rádióirány-adók (NDB) 2.3.1.1 A 3. Fejezet 3.4 pontjában leírt Szabványoknak megfelelő NDB-t kell telepíteni és üzemben tartani az olyan helyszíneken, ahol egy ilyen NDB a fedélzeti iránymérő berendezéssel együtt teljesíti a rádiónavigációs berendezésre vonatkozó üzemeltetési követelményeket. 2007/70/II. szám 2.3.2 Ultrarövidhullámú (VHF) útvonal rádió hely-jeladók (75 MHz-es) 2.3.2.1 Ajánlás. - Ahol valamilyen repülési útvonalon egy hely megjelölésére egy ultrarövidhullámú (VHF) hely-jeladóra van szükség, ott a 3. Fejezet 3.6 pontjában leírt Szabványnak megfelelő legyező sugárnyalábú hely-jeladót kell telepíteni és üzemben tartani. Megjegyzés. - Ez az ajánlás nem zárja ki a legyező sugárnyalábú hely-jeladóknak olyan pontokon való alkalmazását, amelyek nem valamely repülési útvonalon találhatók, mint pl. az IFR körülmények közötti süllyedés jelző berendezésként való felhasználás. 2.3.2.2 Ajánlás. - Ahol az ultrarövidhullámú (VHF) hely-jeladóra egy olyan rádiónavigációs berendezés helyzetének megjelölésére van szükség, amely irányvezetést, vagy követő irányadást biztosít, ott egy, a 3. Fejezet 3.6 pontjában leírt Szabványnak megfelelő Z – hely-jeladót kell telepíteni és üzemben tartani. 2.4 Globális Navigációs Műhold Rendszer (GNSS) 2.4.1 A 3. Fejezet 3.7 pontjában foglalt Szabványoknak megfelelő Globális Navigációs Műhold Rendszer (GNSS) a navigáció egy szabvány berendezése kell, hogy legyen.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes